Síðast sást til Jóns Þrastar við Highfield-spítalann í Dyflinni þann 9. febrúar síðastliðinn . Systir Jóns Þrastar Jónssonar , íslensks manns sem hvarf í Dyflinni í febrúar síðastliðnum , hefur , ásamt unnustu hans , ráðið írskan einkaspæjara til aðstoðar við leitina . Þetta kemur fram í viðtali írska dagblaðsins The Irish Sun við systur Jóns Þrastar sem birtist í morgun . Ekkert hefur spurst til Jóns Þrastar síðan hann gekk út af hóteli og út á götur Dyflinnar að morgni laugardagsins 9. febrúar . Upptökur úr öryggismyndavélum hafa varpað ljósi á ferðir hans umræddan dag en síðast sást til Jóns Þrastar við Highfield-spítalann í borginni . Grunar að eitthvað hafi komið fyrir hann Anna Hildur Jónsdóttir , systir Jóns Þrastar , lýsir því í viðtali við Irish Sun að hún sé hrædd um að bróðir sinn finnist ekki á lífi . Þá gruni hana jafnvel að eitthvað saknæmt hafi átt sér stað í tengslum við hvarfið og segist fullviss um að Jón Þröstur hefði aldrei „ flúið “ líf sitt á Íslandi . „ Við verðum að komast að því hvað kom fyrir Jón . Börnin hans eiga rétt á því að vita það . Hugsanirnar og spurningarnar munu fylgja okkur ævilangt , “ segir Anna Hildur við Irish Sun. Jón Þröstur er pókerspilari og hafði tekið þátt í pókermóti á meðan á dvöl hans í Dyflinni stóð . „ Mig grunar að honum hafi ekki gengið ýkja vel í pókerleiknum . Ef til vill komst hann í slæman félagsskap eftir [ leikinn ] . Kannski vann hann of mikið og þeim líkaði það ekki . Ég held að eitthvað hafi komið fyrir hann . “ Tekur við viðkvæmum upplýsingum í trúnaði Lögregla á Írlandi hefur farið með rannsókn málsins . Umfangsmikilli leit að Jóni Þresti var strax hrundið af stað og skyldmenni hans hafa mörg verið með annan fótinn á Írlandi síðan . Lítið hefur farið fyrir leitinni síðustu mánuði en í frétt Irish Sun segir að Anna Hildur , ásamt Jönu Guðjónsdóttur , unnustu Jóns Þrastar , hafi ráðið írska einkaspæjarann Liam Brady til að rannsaka hvarfið . Haft er eftir Brady í frétt blaðsins að hann leiti upplýsinga sem almenningur sé ef til vill smeykur við að láta lögreglu í té . Búi fólk yfir slíkum upplýsingum geti það leitað til hans í trúnaði , m.a. í gegnum netfangið liam@liamabrady.ie . Í frétt Irish Sun segir að Brady hafi rannsakað hvarf fimmtán ára írskrar stúlku , Amy Fitzpatrick , á Spáni árið 2008 . Ekkert hefur spurst til hennar síðan hún kvaddi vinkonu sína við hús þeirrar síðarnefndu . Ári eftir að hún hvarf barst móður hennar krafa um lausnargjald en ekkert kom út úr því . Athugið .